
AVIZ

asupra propunerii legislative pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore
(Plx. 513/2011)


În baza prevederilor art. 95 din Regulamentul Camerei Deputaţilor, republicat, cu adresa nr. Plx. 513/ 05 septembrie 2011, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din clasele I-VIII din învăţământul de stat şi privat, precum şi pentru copiii preşcolari din grădiniţele de stat şi private cu program normal de 4 ore.


Propunerea legislativă a fost dezbătută în Comisie în şedinţa din 21 septembrie 2011.


Comisia, având în vedere voturile exprimate, respectiv 4 voturi pentru adoptare, 11 voturi împotrivă şi 5 abţineri, a hotărât să emită aviz negativ asupra propunerii legislative menţionate.


În raport cu obiectul şi conţinutul său, propunerea legislativă face parte din categoria legilor ordinare.

